
ఇరవై ఆరేళ్ల ఐశ్వర్యా రాజేశ్ అరవై ఐదేళ్ల బామ్మగా కనిపించనున్నారు. ఈ నెల 14న విడుదలవుతున్న ‘సఖవు’ (కామ్రేడ్) అనే మలయాళ చిత్రంలో ఆమె ఈ వేషంలో కనిపించి అందర్నీ ఆశ్చర్యంలో ముంచెత్తనున్నారు. ఇందులో మలయాళ రైజింగ్ స్టార్ నివిన్ పాలీ కథానాయకుడు. ఈ చిత్రంలో జానకి అనే కమ్యూనిస్ట్ పాత్రను పోషించారు ఐశ్వర్య. ‘‘ఇందులో నేను రెండు రూపాల్లో కనిపిస్తాను. అందులో ఒకటి 65 సంవత్సరాల వృద్ధురాలిగా అయితే, మరొకటి ఫ్లాష్బ్యాక్లో వచ్చే యువతిగా. నివిన్ (హీరో) కూడా నాలుగైదు రూపాల్లో కనిపిస్తాడు. నా వయసు ఇరవై ఆరేళ్లు. అందువల్ల వృద్ధురాలిగా నటించడం అంత ఈజీ కాదు. ఆ పాత్రను బాగా అర్థం చేసుకొని, చాలా శ్రద్ధగా దాన్ని చేశాను’’ అని ఆమె తెలిపారు. ఇటీవలే హిందీలోనూ అడుగుపెట్టిన ఆమె.. అర్జున్ రాంపాల్ సినిమా ‘డాడీ’లో రాజకీయవేత్తగా మారిన గ్యాంగ్స్టర్ ఆశా గావ్లి పాత్రను చేశారు. ఆ సినిమా కూడా త్వరలో ప్రేక్షకుల ముందుకు రాబోతోంది. ఇంతకీ ఈ ఐశ్వర్య ఎవరో తెలుసా? దివంగత తెలుగు నటుడు, ‘మల్లె మొగ్గలు’ కథానాయకుడు రాజేశ్ కూతురు, హాస్య నటి శ్రీలక్ష్మి మేనకోడలు!

iravai aarella aishwarya rajesh aravai aidella bammaga kanipinchanunnaaru. ee nela 14na vidudalavutunna ‘sakhavu’ (comrade) ane malayaala chitramlo aame ee veshamlo kanipinchi andarnee aascharyamlo munchettanunnaaru. indulo malayaala raijing star nivin pali kathaanaayakudu. ee chitramlo jaanaki ane communist paatranu pooshinchaaru aishwarya. ‘‘indulo nenu rendu roopaallo kanipistaanu. andulo okati 65 samvatsaraala vruddhuraaligaa ayithe, marokati flashbacklo vache yuvatigaa. nivin (heero) kuudaa naalugaidu roopaallo kanipistaadu. naa vayasu iravai aarellu. anduvalla vruddhuraaligaa natinchadam anta eejee kaadu. aa paatranu baga artham chesukoni, chala shraddhagaa daanni cheshaanu’’ ani aame telipaaru. itivale hindiiloonuu adugupettina aame.. arjun rampal sinima ‘daady’loo raajakeeyavettagaa maarina gangstre aashaa gavli paatranu chesaru. aa sinima kuudaa twaralo prekshakula munduku rabotondi. intakee ee aishwarya evaro telusa? divangata telugu natudu, ‘malle moggalu’ kathaanaayakudu rajesh koothuru, haasya nati srilakshmi menakodalu!